МОДЕЛИ УГОВОРА О ЈАВНОЈ НАБАВЦИ ДОБАРА

ЛЕКОВИ, САНИТЕТСКИ И ЛАБОРАТОРИЈСКИ МАТЕРИЈАЛ

***(Модел уговора понуђач је у обавези да у целости попуни, овери печатом и потпише, чиме потврђује да се слаже са моделом уговора.Засвакупартијупосебнопопунитимоделуговора)***

*У случају подношења заједничке понуде, односно понуде са подизвођачима, у моделу уговора односно у уговору морају бити наведени сви подизвођачи из групе понуђача, односно сви подизвођачи.*

**УГОВОР О ЈАВНОЈ НАБАВЦИ ДОБАРА**

**ЛЕКОВИ, САНИТЕТСКИ И ЛАБОРАТОРИЈСКИ МАТЕРИЈАЛ**

**УГОВОРНЕ СТРАНЕ:**

1. **ЦЕНТАР ЗА ЗАШТИТУ ОДОЈЧАДИ, ДЕЦЕ И ОМЛАДИНЕ**, са седиштем у

Београд, Звечанска бр. 7, ПИБ: 100286755, Матични број: 07094345, кога заступа в.д. директора Центра, Зоран Милачић (у даљем тексту: **наручилац посла**),

2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_из \_\_\_\_\_\_\_\_\_\_\_\_\_\_\_\_\_, ул.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_,ПИБ \_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_ ( у даљем тексту: Испоручилац/Понуђач), кога заступа \_\_\_\_\_\_\_\_\_\_\_\_\_\_\_\_\_\_\_\_\_.

***АКО ЈЕ ДАТА ЗАЈЕДНИЧКА ПОНУДА/ПОНУДА ГРУПЕ ПОНУЂАЧА:\****

**\* попуњава понуђач у случају ако се даје заједничка понуда**

2.\* групу понуђача чини:

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_**,ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из\_\_\_\_\_\_\_\_\_\_\_\_\_\_\_\_\_\_\_\_\_\_**,ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_

Споразум групе понуђача и број: \* \_\_\_\_\_\_\_\_\_\_\_\_\_\_\_\_\_\_ од \* \_\_\_\_\_\_\_\_\_\_\_\_\_\_\_ je сатавни део овог уговора.

**Уговорене стране констатују:**

- да је Наручилац, на основу Закона о јавним набавкама спровео поступак јавне набавке, чији је предмет набавка добара– Лекови, санитетски и лабораторијски материјал за потребе Центра за заштиту одојчади, деце и омладине;

-да је објавио позив за подношење понуда на Порталу јавних набавки;

- да је Испоручилац/Понуђач доставио (заједничку/са подпроизвођачем) понуду број \_\_\_\_\_од дана \_\_\_\_\_\_2025. године, која у потпуности одговара спецификацији из конкурсне документације, налази се у прилогу Уговора и саставни је део Уговора;

- да је Наручилац Одлуком о додели уговора број \_\_\_\_\_\_**,** доделио Испоручиоцу/Понуђачу уговор о набавци добара- Лекови, санитетски и лабораторијски материјал за потребе Центра за заштиту одојчади, деце и омладине;

- да Наручилац овај уговор закључује на основу Закона о јавним набавкама.

**Предмет уговора и услови продаје**

**Члан 1.**

Испоручилац је сагласан да испоручи добра за Партију бр.\_\_\_\_\_, и то:\_\_\_\_\_\_\_\_\_\_\_\_\_\_\_\_\_\_\_\_\_\_, у складу са захтевима Наручиоца и Понудом бр. \_\_\_\_\_\_ од \_\_\_\_\_\_\_\_.2025. године, а Наручилац се обавезује да испоручена добра уредно плати.( попуњава Испоручилац)

**Члан 2.**

 Испоручилац се обавезује да за потребе Наручиоца испоручи добра која су предмет овог Уговора, и то према динамици коју одреди Наручилац, а најкасније 24 часа од пријема захтева од стране Наручиоца, испорука се врши на адресу наручиоца: Центар за заштиту одојчади, деце и омладине, Београд, ул. Звечанска бр. 9 – Апотека, сопственим превозом понуђача специјализованим за превоз лекова, најкасније до 14 часова, радним даном.

**Члан 3.**

Укупна вредност добара из члана 1. овог Уговора износи

динара без ПДВ-а, односно динара са ПДВ-ом. (попуњава Испоручилац)

 Укупан износ предметних добара не сме прећи износ планиране вредности.

Цена добара из става 1. овог члана укључује и испоруку на опредељено место, које одреди Наручилац.

Плаћање уговорене вредности из става 1. овог члана Наручилац ће извршити на основу оригинал фактуре и отпремнице добара, на рачун Испоручиоца бр. \_\_\_\_\_\_\_\_\_\_\_код банке.

Обавезе преузете у складу са овим уговором  а неизвршене у току године, преносе се и имају статус преузетих обавеза и у наредној буџетској години извршавају се на терет одобрених апропријација за ту буџетску годину.

Испоручилац се обавезује да, у року од седам дана од дана закључења уговора, Наручиоцу достави Бланко меницу и менично овлашћење за добро извршење посла у износу од 10 % од укупне вредности уговора без ПДВ-а, у корист Наручиоца, која треба да буде са клаузулом „без протеста", роком доспећа „по виђењу" и роком важења 30 (тридесет) дана дужим од дана потпуног извршења уговореног посла.

Меница из става 5. овог члана мора бити без ознаке доспелости, са уписаним пуним именом издаваоца менице. Датум доспећа менице одређује Наручилац. Испоручилац, уз меницу мора доставити одговарајуће менично овлашћење са клаузулама «на први позив» и «без протеста», као и фотокопију картона депонованих потписа.

У случају промене лица овлашћеног за заступање, на страни Испоручиоца, менично овлашћење остаје на снази.

Наручилац има право да реализује право из менице из става 5 овог члана, уколико Испоручилац не изврши своје обавезе по основу овог уговора, односно упадне у доцњу код испоруке, или у испоруци неког дела уговорених добара, а у складу са предвиђеном динамиком испоруке из чл. 2 ст. 1 овог уговора.

Наручилац задржава право да не плати уговорену цену, уколико Испоручилац не испуни своју обавезу из чл. 3 овог Уговора и не достави потребну меницу.

**Члан 4.**

 Стране у Уговору могу услед непредвиђених околности које су проузроковале потребу за додатним добрима, која нису обухваћена овом јавном набавком, закључити Анекс Уговора, а једна од уговорних страна је у обавези да упути писани образложени Захтев другој уговорној страни, са приложеним меродавним доказима, уколико то тражи уговорна страна којој је захтев упућен.

 Усклађивање уговорене цене на више или ниже, за добра која су предмет овог уговора дозвољава се само у следећим случајевима и под следећим условима:

а) да постоји образложени писани захтев за усклађивањем цена једне од уговорних страна, са приложеним меродавним доказима о промени цене добара;

б) проценат умањења или повећања јединичних цена за поједине врсте добара која су предмет овог Уговора усклађиваће се у складу тржишним ценама предметних добара.

**Члан 5.**

Сауговарачи су сагласни да ће примопредају извршити овлашћени представници Испоручиоца и Наручиоца, који ће обавити преглед и потписати отпремницу у опредељном месту испоруке.

У случају да у току наведеног пријема Наручилац установи било какав мањак испоручених добара у односу на фактуру, као и ако се утврди неки недостатак истих (оштећено, неисправно и сл.) о томе ће без одлагања обавестити Испоручиоца, а Испоручилац ће бити дужан да бесплатно испоручи недостајућа добра у року од \_\_\_\_\_\_ дана пријема Наручиочеве рекламације. (попуњава Испоручилац)

Све трошкове и ризике такве замене или накнадне испоруке сносиће Испоручилац.

Уговорна страна која не обезбеди присуство свог овлашћеног представника за пријем у договорено време, а без оправданог разлога, нема право да ставља приговоре на записник о утврђеним недостацима.

**Члан 6.**

Добра која су предмет овог Уговора морају бити спакована у амбалажи и на начин који одговара превозу до места испоруке, која исти штити од оштећења.

Паковање мора обезбедити добрима из овог уговора заштиту од свих механичких, хемијских и других оштећења у току нормалног транспорта, утовара, претовара, истовара, манипулације у складишту и за све време складиштења у току транспорта.

**Члан 7.**

Кад се после пријема добара од стране Наручиоца покаже да исти има неки недостатак који се није могао открити уобичајеним прегледом приликом преузимања (скривени недостатак), Наручилац ће без одлагања обавестити Испоручиоца о постојању недостатака. О наведеном недостатку ће бити састављен Записник од стране овлашћених представника уговорних страна, а Испоручилац је у обавези да добро са недостатком замени исправним, и то у року од \_\_\_\_\_\_\_ дана пријема Наручиочеве рекламације, о сопственом трошку. (Попуњава Испоручилац)

**Члан 8.**

Испоручиоцу припада право на исплату пуне цене, неумањене за износ уговорне казне, само ако оштећена или изгубљена добра замени у року за испуњење обавезе из чл. 5. и 7. овог Уговора, односно ако докаже да није одговоран за оштећење или губитак добара.

**Члан 9.**

Уколико Испоручилац не испуни своју обавезу из члана 5, 7. и 8, и не одазове се позиву Наручиоца да достави недостајућа или у транспорту изгубљена добра, или оштећена и добра са скривеним недостатком замени новим исправним добрима, Наручилац има право да недостајућа или исправна добра прибави од трећег лица, и то о трошку Испоручиоца, активирањем менице за добро извршење посла.

**Члан 10.**

У случају неоправдане доцње у испоруци дела или целокупних добара, Испоручилац се обавезује да Наручиоцу плати уговорну казну у износу од 0,5%о вредности добара у закашњењу, за сваки дан задоцњења. Међутим, укупна вредност уговорне казне не може прећи 5% вредности робе у закашњењу.

У случају доцње Испоручиоца, Наручилац задржава право да наплати уговорну казну из ст. 1 овог члана и по пријему добара која су предмет овог Уговора.

Свако задоцњење у делимичном или целокупном испуњењу уговорних обавеза Испоручиоца, које није последица више силе или одговорности Наручиоца, сматраће се неоправданом доцњом Испоручиоца.

**Члан 11.**

 Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 24 (двадесетчетири) часа – писаним путем обавести другу уговорну страну о настанку ових околности и њиховомпроцењеном или очекиваном трајању, уз достављање доказа о постојању више силе.

 Уговорна страна код које је наступио случај више силе, дужна је да предузме све потребне радње ради отклањања последица које онемогућавају извршавање њених уговорних обавеза, да обавештава другу уговорну страну колико ће трајати препреке проузроковане вишом силом у односу на извршавање уговорних обавеза, као и да другу уговорну страну одмах обавести о престанку дејства више силе. Ова клаузула се на одговарајући начин примењује и када је случај више силе наступио код обе уговорне стране.

 За време трајања више силе свака уговорна страна сноси своје трошкове и штету.

 Ако деловање више силе спречи уговорне стране да извршавају своје обавезе или део својих обавеза у периоду дужем од 30 (тридесет) календарских дана, уговорне стране ћесе споразумети о даљем поступању у извршавању одредаба овог уговора и о томе ћезакључити анекс овог Уговора, или споразум о раскиду овог Уговора. Међусобно обавештавање уговорних страна у случају наступања више силе, врши се искључиво уписаној форми.

 У случају дејства више силе или наступања осталих непредвиђених околности које могу довести до тога да Добављач није у могућности да испоручује предметно добро из члана 1. овог Уговора, уместо тога Добављач може испоручивати и друга добра, под условом дапо својствима, намени и карактеристикама представљају најближи супститут предметном добру, а под условима дефинисаним овим Уговором.

**Члан 12.**

 Ако је Наручилац због закашњења Испоручиоца у реализацији предметне испоруке претрпео штету која је већа од износа уговорене казне, може уместо уговорене казне захтевати накнаду штете, односно поред уговорене казне може захтевати и разлику до пуног износа претрпљене штете.

**Члан 13.**

 Овај уговор је закључен даном потписивања обе уговорне стране. Уговор се закључује на одређено време и то на период од 1 године од дана закључења уговора, са могућношћу анексирања уговора до завршетка јавних набавки за предметну набавку добара у 2025. години.

**Члан 14.**

 Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

 О раскиду уговора, уговорна страна је дужна писаним путем обавестити другу страну. Уговор ће се сматрати раскинутим по протеку рока од 30 дана од дана пријема писаног обавештења.

**Члан 15.**

Уговарачи су сагласни да се свака измена или допуна овог Уговора може вршити искључиво у писаној форми, уз обострану сагласност.

**Члан 16.**

На све оно што није предвиђено овим Уговором примењиваће се одредбе Закона о облигационим односима, као и други прописи који регулишу ову материју.

**Члан 17.**

 Уговорне стране ће све евентуалне међусобне спорове који произилазе или су у вези са овим уговором решавати споразумно мирним путем. Уколико споразумно– вансудско решење није могуће, уговорне стране су сагласне, што својим потписима потврђују, да ће решавање спора поверити Привредном суду у Београду.

**Члан 18.**

 Овај уговор сачињен је у 4 (четири) истоветних примерака, од којих свака уговорна страна задржава по 2 (два) примерка.

**НАПОМЕНА: Понуђач је у обавези да достави попуњен Модел Уговора о јавној набавци.**